text: حقيقه اعجبني جوده التقديم للوجبه في هذا المطعم  
   التجربه كانت مختلفه وايضا مميزه  
    
   طبعا كان طلبي سفري وذلك لعدم توفر مكان عائلات في المطعم  
    
   طريقه التقديم كانت في علب كبيره مقسمه تقسيم جميل عباره عن علبه فيها هولدر للكاتشب والمايونيز والصوص وهولدر للسلطه والبرجر  
    
   الزيت خفيف جدا في البرجر ليس كبقيه البرجر  الذي جربته 
    
   البن (خبز البرقر) رااااااااااائع ولا يكاد يوصف من طراوه وطعم يضفي الكثير على طعم البرقر 
    
   جربت برقر الكاوبوي وبرقر ساوث ويست كلهم طعمهم رائع حقيقه  
    
   وبعدين ياخي تحس البرقر مختلف عن اللحم الموجود لدى البقيه تحس اللحم طري وغير ناشف وبعدين كانه لحم حقيقي وليس بلاستيك مثل اغلب المطاعم الموجوده لدينا  
    
   طلبت ايضا وجبه طفل برجر دجاج مشوي وكانت نفس الوجبه العاديه ولكن البرقر ميني حبتين صغيرتين بقيمه 15 ريال ايضا مع البطاطس والسلطه  
    
   العيوب  
   البطاطس قليل جدا مقارنه بالوجبه  
    
   عندهم عامل بنقالي راح يخرب سمعه الشركه اكيد مافيه شك اذا لم يتم التخلص منه فورا انا كنت طالب 3 وجبات ومعها 3 بيسبسي حط 2 في كوب هولدر وواحد حطه في كيس الاكل كانه ماراح ينكب قلت ما يصير حطه في كوب هولدر لحاله تعرف متحسف الاخ قال لا مايصلح عطيته ذيك النظره (تشبه نظره داود الشريان بس فيها طق) طبعا جاب لي كوب هولدر شغل البنقاليه هذا ماراح يمشي مع هذا المطعم افضل لو استبدلهم بشباب سعودي متعود على هذا النوع من الاعمال بشكل احترافي راح يكون فيه اقبال اكبر ... 
    
   ما ادري اذا عندهم سوبر سايز ما قال لي شئ  
    
   حقيقه الطعم للبرقر جميل وراح يكون اختياري الثاني بعد GBK برقر الي مابعد فتح ولكن كانت لي تجربه اخرى معه خارج المملكة